На 8-ми август България е превела сумата от 1,2 милиарда щатски долара на САЩ за покупката на осем F-16

На 8-ми август България е превела сумата от 1,2 милиарда щатски долара на САЩ за покупката на осем F-16

СОФИЯ, (ВМ) – Министерството на отбраната е превело цялата сума в размер на 1,2 милиарда щатски долара по международните договори за доставката от Правителството на САЩ на осем самолета F-16 Block 70 и свързаното с тях оборудване и въоръжение.

Прочети още: Lockheed ще извършва частични ремонти на българските F-16 в пловдивския завод „Авионамс“

Преводът е нареден в четвъртък, 8 август от Министерството на отбраната до Агенцията за подпомагане в областта на сигурността (Defence Security Cooperation Agency – DSCA) по сметка на Република България.

С тази стъпка българската страна е изпълнила ангажимента си по договорите, сключени по проекта за придобиване на нов тип боен самолет за българските Военновъздушни сили.

Прочети още: Министерски съвет одобри предложението на САЩ за покупка на F-16 Block 70/72

С потвърждението от Агенцията за получените по сметката на Република България 1,2 милиарда долара за американската страна договорите също са в сила и започва тяхното практическо изпълнение.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

Източник: :Министерство на отбраната